Magyarországi székhelyû, nagy múltra visszatekintõ, a magyar piacon monopolhelyzetû vállalat keresi idényjellegû munkára SENIOR WINTER LOGISTICS MANAGER (HÓMUNKÁS) kollégáit. Elvárások:
- négy általánosnál semmivel sem több,
- a hó minden körülmények közötti felismerése,
- logisztikai és/vagy raktározási területen szerzett munkatapasztalat,
- legalább 40/80-as vérnyomás,
- hajlandóság a több mûszakban való munkavégzésre,
- csökkent beszédkészség elõny,
- a végtagok meglétének hiánya kizáró ok.
Amit nyújtunk :
- segítség a nehéz pillanatokban,
- jó levegõ,
- céglapát (akár privát használatra is 3 köbméterig),
- tea korlátlan mennyiségben,
- -20 celsius fok alatt a 85 éven felülieknek kesztyû és szerdánként sapka,
- versenyképes fizetés (nagy a verseny, hogy ki kap),
- gyors elõlépési lehetõség:
- 1/1 éven belül akár HÁZTÖMB SUPERVISOR,
- 2/3 éven belül STREET MANAGER.
Az ideális jelölt 70 és 90 év közötti magabiztos, (lépcsõre) jó fellépésû úriember, aki nem riad vissza az igen kevéssé megfizetett durva fizikai munkától és fel tud nõni az ország gazdasága téli mûködõképességének biztosításához elengedhetetlen munkához, ennek felelõsségéhez.
Ha Ön a saját lábán el tud jönni hozzánk az elsõ hó leesését követõ 9 órán belül, akkor Ön az, akire fiatal, dinamikus csapatunknak szüksége van.